Kauno Stepono Dariaus ir Stasio Girėno gimnazija

Kauno Stepono Dariaus ir Stasio Girėno gimnazija – dieninė Kauno mokykla.

Istorija 
1919 m. įsteigta Švietimo ministerijos Pirmoji Kauno vidurinė mokykla. 1936 m. tapo Kauno 4-ąja valstybine gimnazija. Prieškario laikotarpį svarbiausia problema buvo patalpos. Susikūrus mokyklai ji glaudėsi Kauno „Aušros“ gimnazijos patalpose.

1939 m. prasidėjus Antrajam pasauliniam karui, Kauno 4-oji valstybinė gimnazija įsikraustė į pagrindinį pastatą, įsikūrusį Miško g. ir Vytauto prospekto kampe, 1931–1940 m. naudotą lenkų A. Mickevičiaus gimnazijos. Šis pastatas naudojamas nuo 1935 m. Priestatas Vytauto prospekte naudojamas nuo 1962 m., o priestatas Miško g. naudojamas nuo 1970 m.

1968 m. įvestas pagilintas vokiečių kalbos mokymas. 1998 m. gruodžio 22 d. Kauno miesto valdybos Nr. 01-02-297 sprendimu pervadinta Kauno Stepono Dariaus ir Stasio Girėno vidurine mokykla. 2002 m. gegužės 24 d. LR Švietimo ir mokslo ministro įsakymu Nr. 928 mokyklai suteiktas gimnazijos statusas. Nuo 2008 m. gimnazija keturmetė. Pastate mokosi dalis V. Kudirkos progimnazijos mokinių.

Direktoriai 
 1919 m. A. Busilas;
 1936–1940 m. Stasys Čiurlionis;
 ~1954 m. rašytojas Vincas Žilionis;
 Anicetas Mockus;
 Antanas Bartašius;
 Irena Kašienė;
 Nuo 2017 m. Nijolė Šimkevičienė.

Žinomi mokytojai 
Mjr. Pranas Ambraziūnas, muzikos mokytojas (1950), buvęs Pirmosios Lietuvos Respublikos kariuomenės karininkas, vėliau - politinis kalinys;
Stefa Navardaitienė, chemijos mokytoja, kaimo kapelų švenčių „Grok, Jurgeli“ viena iš kūrėjų ir vedančioji;
Antanas Gintautas Sakalauskas, vokiečių kalbos mokytojas, antisovietinis rezistentas, 1957 m. suimtas ir nuteistas 2 m. laisvės atėmimo, už mėginimą pabėgti pripučiama gumine valtimi į Gotlandą; 1973 m. kovo 27 d. KGB suimtas už rezistencinę veiklą; 1974 m. nuteistas 6 m. laisvės atėmimo;
Stasys Selemenavičius, 1969-1978m. muzikos mokytojas, choro vadovas.

Alumni 
 aktorės Eglė Gabrėnaitė, Gražina Baikštytė, Kęstutis Adomaitis;
 dainininkai Rūta Morozovaitė, Stasys Povilaitis, Arvydas Vilčinskas;
 etnologai Irena Regina Merkienė (buv. Tamošiūnaitė), Jonas Trinkūnas;
 filosofė, rašytoja ir vertėja Loreta Anilionytė;
 gydytojas Jurgis Brėdikis;
 istorikas Mindaugas Tamošiūnas;
 karininkas Vytautas Jonas Žukas;
 pedagogas Juozas Mažeika;
 politikai Kazimieras Uoka, Birutė Teodora Visokavičienė; Emanuelis Zingeris, Algirdas Saudargas, Gediminas Budnikas;
 rašytojai Algimantas Baltakis, Vytautas Petkevičius, Dalia Saukaitytė, Eduardas Selelionis;
 sportininkai Algirdas Brazys, Valdemaras Chomičius, Henrikas Giedraitis, Gediminas Budnikas, Žydrūnas Ilgauskas, Šarūnas Jasikevičius, Stasys Brundza;
 žurnalistai Gedvydas Vainauskas, Saliamonas Vaintraubas.

Šaltiniai

Nuorodos 
 Gimnazijos svetainė;

Kauno miesto savivaldybės mokyklos
Lietuvos gimnazijos